PATVIRTINTA

 Šiaulių lopšelio-darželio „Žirniukas“

 direktoriaus 2021 m. sausio 28 d.

 Įsakymu Nr. V-17

**ŠIAULIŲ LOPŠELIO-DAŽELIO „ŽIRNIUKAS“**

**2021 METŲ VEIKLOS PLANAS**

**I 2020 METŲ VEIKLOS PLANO ĮGYVENDINIMO ANALIZĖ**

2020 metų veiklos tikslai ir uždaviniai:

1 tikslas. Kokybiškas ikimokyklinio ir priešmokyklinio ugdymo turinio įgyvendinimas ir tobulinimas.

1.1. Įgyvendinti ikimokyklinio ir priešmokyklinio ugdymo turinio programas.

1.2. Gerinti vaikų pasiekimus sakytinės, rašytinės kalbos, skaičiavimo, matavimo ir problemų sprendimo ugdymo srityse.

1.3. Tobulinti ugdymo procesą, plėtojant STEAM mokyklos elementus ir kriterijus; užtikrinant kokybišką vaikų sveikatos ugdymo procesą; plėtojant

vaikų emocinio intelekto ugdymą.

1.4. Teikti sistemingą ir veiksmingą švietimo pagalbą kiekvienam vaikui.

1.5. Siekti įstaigos darbuotojų profesinio tobulėjimo.

2 tikslas. Bendruomeniškumo ir tikslinių partnerysčių su socialiniais partneriais plėtojimas.

2.1. Plėtoti bendradarbiavimą ir partnerystę su ugdytinių šeimomis.

2.2. Siekti aktyvaus lopšelio-darželio bendruomenės ir socialinių partnerių bendradarbiavimo.

3 tikslas. Lauko ir vidaus ugdymo erdvių modernizavimas.

3.1. Atnaujinti lopšelio-darželio vidaus edukacines erdves.

3.2. Gerinti lauko edukacines erdves.

Pokyčiai, rodantys 2020 m. veiklos plano veiksmingumą:

Įgyvendinta ikimokyklinio ugdymo programa „Rieda metukai, auga žirniukai“ atitinka pasiekimų apraše pateiktas vaiko vertybines nuostatas ir esminius gebėjimus. 40 priešmokyklinio ugdymo grupių ugdytinių ugdėsi pagal Bendrąją priešmokyklinio ugdymo programą ir įgijo kompetencijas, reikalingas ugdytis pagal pradinio ugdymo programą. Į ugdymo turinį integruojama vaikų sveikatos ir saugumo ugdymo programa „Žirniukų sveikatos šalis 2019-2023 m.“, fizinio aktyvumo veiklos skatinimo planas „Aktyvi mokykla 2020-2025“, „STEAM veiksmų planas“ bei grupių, visos bendruomenės projektai.

Įstaigoje susitarta dėl ugdymo(si) kokybės, strateginių tikslų bei būdų ir priemonių jiems įgyvendinti. Įstaigos kultūra formuojama laikantis tolerancijos, pagarbos, sveikos gyvensenos principų. Siekiama kiekvieno ugdytinio sėkmės, laikantis švietimo kokybės užtikrinimo principų. Bendromis ugdytinio, pedagogo ir tėvų pastangomis, nuosekliai, pagal vaiko galias, siekiant nuolatinės asmeninės pažangos vaikui tinkamu būdu ir tempu, ugdomos visos kompetencijos, numatytos ikimokyklinio ir priešmokyklinio ugdymo programose, vertinamos du kartus per metus. Vadovaujantis Šiaulių miesto vaiko asmenybės ūgties koncepcija, siekiama ugdyti laimingą vaiką, pasitikintį savimi, bendraujantį, mokantį įveikti nesėkmes, smalsų, kuriantį bendruomenės narį.

Įstaigoje veikia 10 grupių: 2 priešmokyklinio ugdymo, 8 ikimokyklinio amžiaus grupės, kurias lanko 190 ugdytinių. Lopšelyje-darželyje patvirtinti 40 darbuotojų etatų, finansuojamų iš savivaldybės ir valstybės biudžeto: 21 pedagoginio personalo ir 19 nepedagoginio personalo. Dirba 22 pedagogai, iš jų 3 metodininkai, 14 vyresniojo mokytojo, 3 mokytojai, 1 neatestuotas mokytojas. Vidutinis pedagogų amžius – 47 m. 95% pedagogų turi aukštąjį išsilavinimą.

Įstaigoje nuolat stiprinama savivaldos institucijų veikla, tėvai skatinami aktyviai įsijungti į ugdymo proceso organizavimą, dalyvauti darželio bendruomenės renginiuose. Lopšelio-darželio tikslus ir uždavinius įgyvendina Įstaigos taryba, Pedagogų taryba, Metodinė grupė, Vaiko gerovės komisija, grupių tėvų aktyvo komitetai, darbo grupės.

Pagrindiniai įstaigos 2020 m. pasiekimai:

Esame sveikatą stiprinanti mokykla „Sveika mokykla“ ir nuo 2020 m. gegužės mėn. pripažinti dar ir „Aktyvia mokykla“.

Įstaiga tapo Lietuvos mokyklų STEAM tinklo nare.

Nuo 2020 m. gegužės mėn. įstaigai suteiktas Europos platformos „STEM School Label“ – „COMPETENT (PRADEDANČIOSIOS) mokyklos“ ženklas.

Įkurtas STEAM centras - „Atradimų laboratorija (STEAM)“. Gautas finansavimas – 10 tūkst. eur ir parama iš verslo – 1 tūkst. eur.

Lauko aplinkų pritaikymas STEAM veiklai: aktyvaus tako įrengimas; lauko klasės baldai; prieskonių ir vaistažolių „karalystės“ įrengimas.

Aktyvus pedagogų dalyvavimas eTwinning projektų platformoje. Trys pedagogės apdovanotos Europos Kokybės ženkleliais už kokybišką projektų įgyvendinimą.

Aktyvus dalyvavimas „EUROPE CODE WEEK“ veiklose padeda siekti skaitmeninio ugdymo turinio ir pedagogų IT technologinių kompetencijų plėtojimo.

Tapome konkurso „Dainų dainelė“ zoninio turo laureatai.

Suorganizuota paroda Šiaulių apskrities P. Višinskio viešojoje bibliotekoje „Rimuok, juokauk, draugą įtrauk“, skirta vaikų sakytinės/rašytinės kalbos gebėjimų ugdymui.

Tėvų labai gerai įvertintas nuotolinis ugdymas.

Skirtas finansavimas virtuvės įrangai – įsigyta konvekcinė krosnis (5 tūkst. eurų).

**II 2021 METŲ VEIKLOS TIKSLAI, UŽDAVINIAI IR PRIEMONĖS**

Šiaulių lopšelis-darželis „Žirniukas“ savo veiklos tikslus 2021 metais kelia atsižvelgdamas į Šiaulių miesto 2021 metų švietimo siekius, įstaigos veiklos 2021-2023 metų strateginiame plane numatytas kryptis, įstaigos vykdomą veiklą, turimus išteklius, bendruomenės narių pasiūlymus.

**2021 metų veiklos tikslai ir uždaviniai:**

**1 tikslas.** **Įgyvendinti kokybiškas ikimokyklinio ir priešmokyklinio ugdymo programas, sudarant sąlygas kiekvieno vaiko asmeninei pažangai.**

1.1. Užtikrinti ikimokyklinio ir priešmokyklinio ugdymo programų įgyvendinimą.

1.2. Gerinti vaikų pasiekimus sakytinės, rašytinės kalbos, skaičiavimo, matavimo ir problemų sprendimo ugdymo srityse.

1.3. Plėtoti STEAM ugdymo kryptį.

1.4. Teikti sistemingą ir veiksmingą švietimo pagalbą.
1.5. Stiprinti vaikų fizinę sveikatą ir ugdyti emocines socialines kompetencijas.

1.6. Stiprinti socialinę partnerystę ir dalinimosi gerąja praktinio darbo patirtimi įgūdžius.

1.7. Plėtoti bendradarbiavimą ir partnerystę su ugdytinių šeimomis.

**2 tikslas.** **Modernizuoti lauko ir vidaus ugdymo erdves.**

2.1. Pritaikyti erdves patirtiniam ugdymui.

2.2. Pritaikyti aplinkas vaikams, turintiems dėmesio ir aktyvumo, įvairiapusių raidos bei elgesio ir emocijų sutrikimų.

2.3. Atnaujinti lauko ir vidaus edukacines erdves.

**2021 METŲ VEIKLOS PLANO PRIEMONIŲ PLANAS**

|  |  |  |  |  |
| --- | --- | --- | --- | --- |
| Uždaviniai | Priemonės | Vykdymo data | Vykdytojai. Partneriai | Laukiamas rezultatas |
| **1 TIKSLAS. Įgyvendinti kokybiškas ikimokyklinio ir priešmokyklinio ugdymo programas, sudarant sąlygas kiekvieno vaiko asmeninei pažangai.**  |
| 1.1. Užtikrinti ikimokyklinio ir priešmokyklinio ugdymo programų įgyvendinimą. | 1.1.1. Ikimokyklinio ir priešmokyklinio ugdymo turinį papildyti vaikų raštingumo ugdymu. | 2021 m.  | Direktoriaus pavaduotojas ugdymui, metodinės grupės pirmininkas | Organizuoti gerosios darbo patirties sklaidą.  |
| 1.1.2. Naratyvinio žaidimo metodo taikymas ikimokyklinio amžiaus vaikų veiklose. | 2021 m. | Direktoriaus pavaduotojas ugdymui, metodinės grupės pirmininkas | Metodo taikymo poveikis vaikų pasiekimams aptartas metodinės grupės susirinkimuose. |
| 1.1.3. Vaikų pažintinių/edukacinių veiklų organizavimas. | 2021 m. | Direktoriaus pavaduotojas ugdymui, pedagogai | Suorganizuota ne mažiau 10 išvykų/edukacinių užsiėmimų už įstaigos ribų.  |
| * + 1. Socialinių kompetencijų ugdymo

(SKU) modelio įgyvendinimas. | 2021 m. | Direktoriaus pavaduotojas ugdymui, pedagogai | Organizuotos socialinių kompetencijų ugdymo (SKU) veiklos, plėtojant pilietiškumo, sveikatingumo, STEAM kryptis. Veiklose dalyvauja ne mažiau 30% vaikų. |
| 1.1.5. Kryptingas patirtinio ugdymo lauke organizavimas. | 2021 m. | Direktoriaus pavaduotojas ugdymui, pedagogai | Ne mažiau kaip 4 patirtinio ugdymo veiklos organizuotos lauke kiekvienoje grupėje. |
| 1.1.6. Ugdymo organizavimas nuotoliniu būdu (kai darželyje taikomas infekcijų plitimą ribojantis režimas). | 2021 m.  | Direktoriaus pavaduotojas ugdymui, pedagogai | Užtikrinamas ugdymo tęstinumas nuotoliniu būdu. |
| 1.1.7. Dalyvavimas eTwinning projektų platformoje. | 2021 m. | Pedagogai | Pedagogai dalyvaus ne mažiau kaip 3 respublikiniuose projektuose: dalyviai, organizatoriai. |
| 1.2. Gerinti lopšelį-darželį lankančių ikimokyklinio ir priešmokyklinio amžiaus vaikų individualias galimybes atitinkančius ugdymo(si) pasiekimus ir ugdymo(si) pažangą. | 1.2.1. Atnaujintas IU ir PU pasiekimų vertinimo aprašas. | III ketv. | Direktoriaus pavaduotojas ugdymui, pedagogai | Atnaujintas IU ir PU vaikų pasiekimų aprašas. |
| 1.2.2. Atliekamas individualias vaiko galias atitinkančių pasiekimų ir pažangos stebėjimas, fiksavimas, analizavimas. | 2021 m. | Pedagogai | Ne mažiau 15% aukštesni įstaigos vaikų pasiekimai visose ugdymo srityse.  |
| 1.2.3. Mokymosi rezultatų įsivertinimo ir savirefleksijos skatinimo būdų taikymas, ugdant mokėjimo mokytis srities gebėjimus. | 2021 m.  | Direktoriaus pavaduotojas ugdymui, pedagogai | Kiekvienos amžiaus grupės (nuo 4 m.) vaikai naudoja mokymosi rezultatų įsivertinimo ir savirefleksijos skatinimo būdus. |
| 1.2.4. Projektų rengimas ir įgyvendinimas kiekvienoje lopšelio-darželio grupėje, atsižvelgiant į grupės vaikų pasiekimų silpnąsias sritis. | 2021 m. | Direktoriaus pavaduotojas ugdymui, pedagogai | Parengti ir įgyvendinti bent 2 projektai kiekvienoje amžiaus grupėje, atsižvelgiant į silpnąsias pasiekimų sritis. |
| 1.3. Plėtoti STEAM ugdymo kryptį.  | 1.3.1. Lopšelis-darželis „Žirniukas“ – Šiaulių miesto STEAM centras, organizuojantis veiklas ir mikrorajono vaikams. | 2021 m. | Direktorius, direktoriaus pavaduotojas ugdymui,STEAM grupės pedagogai | Suorganizuota mažiausiai 20 veiklų STEAM centre – edukacinėje erdvėje „Atradimų laboratorija (STEAM)“ ne tik darželio ugdytiniams, bet ir miesto ikimokyklinio ugdymo įstaigų vaikams. |
| 1.3.2. Parengtas ir įgyvendinamas įstaigos 2021 m. STEAM veiksmų planas. | 2021 m. | Direktorius, direktoriaus pavaduotojas ugdymui,STEAM grupės pedagogai | Parengtas ir 90% įgyvendintas STEAM veiksmų planas. |
| Suorganizuotas STEAM ugdymo gerosios patirties sklaidos renginys respublikoje. |
| 1.3.3 Bendradarbiaujant su socialiniais partneriais organizuojamos STEAM veiklos nuotoliniu arba kontaktiniu būdu.  | 2021 m. | Direktorius, direktoriaus pavaduotojas ugdymui,STEAM grupės pedagogai | Suorganizuotos ne mažiau 4 STEAM veiklos su socialiniais partneriais. |
| 1.3.4. Veiklos viešinimas Europos platformoje „STEM School Label“ . | IV ketv. | STEAM grupės pedagogai | Atliktas Europos platformos „STEM School Label“ ženklo įsivertinimas. |
| 1.3.5. Kvalifikacijos tobulinimas pedagogams STEAM ugdymo temomis. | 2021 m.  | Pedagogai  | Pedagogai dalyvauja kvalifikacijos tobulinimo renginiuose STEAM ugdymo temomis pagal pedagogų kvalifikacijos tobulinimo planą. |
| 1.4. Teikti sistemingą ir veiksmingą švietimo pagalbą. | 1.4.1. Kvalifikuota logopedo pagalba specialiųjų poreikių vaikams, turintiems kalbos ir kalbėjimo sutrikimų. | 2021 m. | Logopedai | Visi vaikai, kuriems PPT paskirtas švietimo pagalbos teikimas, gauna savalaikę ir kvalifikuotą pagalbą.  |
| 1.4.2. Pagalbos vaikui planų rengimas, įgyvendinimas ir pažangos vertinimas. | 2021 m.  | VGK nariai,pedagogai | Vaikams, turintiems SUP, parengti, suderinti su tėvais ir įgyvendinti pagalbos vaikui planai. |
| 1.4.3. Pritaikytos IU/PU programos rengimas, įgyvendinimas, ugdymosi pažangos stebėjimas ir vertinimas. | 2021 m. | VGK nariai,pedagogai | Parengta ir pritaikyta viena IU/PU programa.  |
| 1.4.5. Kvalifikuota socialinio pedagogo pagalba vaikams, turintiems dėmesio ir aktyvumo, įvairiapusių raidos bei elgesio ir emocijų sutrikimų. | 2021 m. | Socialinis pedagogas | 90% įgyvendintos socialinio pedagogo darbo plano veiklos. |
| 1.5. Stiprinti vaikų fizinę sveikatą ir ugdyti emocines socialines kompetencijas. | 1.5.1. Įgyvendinamas vaikų sveikatos ir saugumo ugdymo programos „Žirniukų sveikatos šalis“ 2021 m. veiklos planas. | 2021 m. | Sveikatos stiprinimo ir aktyvios mokyklos veiklų organizavimo darbo grupė | 90% įgyvendintas vaikų sveikatos ir saugumo ugdymo programos „Žirniukų sveikatos šalis“ 2021 m. veiklos planas. |
| 1.5.2. Įgyvendinamas lopšelio – darželio „Žirniukas“ „Aktyvios mokyklos“ fizinio aktyvumo skatinimo planas 2020-2025 m.  | 2021 m. | Sveikatos stiprinimo ir aktyvios mokyklos veiklų organizavimo darbo grupė | 90% įgyvendintas lopšelio – darželio „Žirniukas“ „Aktyvios mokyklos“ fizinio aktyvumo skatinimo planas 2020-2025 m.  |
| 1.5.3. Į ugdymo turinį integruojamos priemonės, gerinančios vaikų socialinių-emocinių kompetencijų ugdymą:- „Kimochi“ programa;- „Zipio draugai“ programa;- respublikinė draugiška socialinio ir emocinio ugdymo olimpiada „Dramblys“;- Sąmoningumo didinimo mėnuo BE PATYČIŲ;- respublikinė ikimokyklinio ir priešmokyklinio ugdymo darbų paroda „Pajausk. Atpažink. Pavaizduok“;- įvairios teminės dienos. | 2021 m. | Pedagogai  | Socialinių ir emocinių kompetencijų ugdymo programa „Kimochi“ įgyvendinama mažiausiai dviejose ikimokyklinio ugdymo grupėse. Dviejose PUgrupėse įgyvendinta prevencinė socialinių įgūdžių ugdymo programa „Zipio draugai“. - Ne mažiau kaip 4 grupės dalyvauja respublikinėje draugiškoje socialinio ir emocinio ugdymo olimpiadoje „Dramblys“.- Suorganizuota respublikinė ikimokyklinio ir priešmokyklinio amžiaus vaikų kūrybinių darbų paroda „Pajausk. Atpažink. Pavaizduok“, teminės dienos. |
| 1.5.4. Parengtas įstaigos socialinio emocinio ugdymo planas. | 2021 m.  | Direktoriaus pavaduotojas ugdymui, socialinis pedagogas | Parengtas įstaigos socialinio emocinio ugdymo planas. |
| 1.5.5. Pedagogų kvalifikacijos kėlimas vaikų sveikatos, fizinio aktyvumo stiprinimo ir socialinio emocinio ugdymo kvalifikacijos renginiuose. | 2021 m.  | Direktorius,direktoriaus pavaduotojas ugdymui | Įstaigos pedagogams suorganizuota ilgalaikė (40 val.) kvalifikacijos programa „Socialinės ir emocinės vaiko gerovės didinimas ikimokyklinio ugdymo įstaigoje. |
| Pedagogai  | Pedagogai dalyvauja kvalifikacijos tobulinimo renginiuose sveikatos ir fizinio aktyvumo ugdymo temomis pagal pedagogų kvalifikacijos tobulinimo planą. |
| 1.6. Stiprinti socialinę partnerystę ir dalinimosi gerąja praktinio darbopatirtimi įgūdžius. | 1.6.1. Pedagogų projektas „Kolega – kolegai“.  | 2021 m.  | Direktoriaus pavaduotojas ugdymui,metodinės grupės pirmininkas | Kiekvienas pedagogas dalyvauja 1 kito pedagogo veikloje, stebi, aptaria, dalinasi idėjomis. |
| Ne mažiau kaip 40% įstaigos pedagogų tobulina skaitmeninio raštingumo praktinius įgūdžius dalindamiesi profesine patirtimi tarpusavyje įstaigoje. |
| 1.6.2. Pedagogų bendradarbiavimas ir gerosios darbo patirties sklaida konferencijose, seminaruose, metodinėse dienose. | 2021 m. | Pedagogai | Ne mažiau kaip 20% įstaigos pedagogų tobulina lyderystės įgūdžius dalindamiesi profesine patirtimi su miesto ir šalies pedagogais. |
| 1.6.3. Respublikinių ikimokyklinio ir priešmokyklinio ugdymo įstaigų projektų organizavimas. | 2021 m.  | Pedagogai  | Suorganizuoti ne mažiau kaip 2 respublikiniai projektai. |
| 1.7. Plėtoti bendradarbiavimą ir partnerystę su ugdytinių šeimomis. | 1.7.1. Akcijų/kūrybinių dirbtuvių ugdytinių šeimoms organizavimas. | 2021 m. | Direktorius, direktoriaus pavaduotojasugdymui, pedagogai | Organizuotos ne mažiau kaip 2 akcijos/kūrybinės dirbtuvės ugdytinių šeimoms. |
| 1.7.2. Surengti tėvų forumą. | 2021 m.  | Direktorius | Surengtas tėvų forumas „Darželį kuriame kartu“. |
| 1.7.3. Tėvų iniciatyvų įgyvendinimas. | 2021 m.  | Direktorius | Įgyvendinta bent 1 tėvų iniciatyva darželyje. |
| 1.7.4. Vadovų pusryčių su tėvais organizavimas. | 2021 m. | Direktorius,direktoriaus pavaduotojas ugdymui | Suorganizuoti susitikimai su kiekvienos grupės tėvais, aptarti lūkesčiai, idėjos. |
| 1.7.5. Atvirų durų dienų būsimiems ugdytiniams organizavimas. | II ketv. | Direktoriauspavaduotojasugdymui,pedagogai | Sklaida apie įstaigos veiklą ir ugdymo galimybes. |
| 1.7.6. Paskaitų tėvams apie vaikų emocinę raišką, fizinę sveikatą, įtraukųjį ugdymą organizavimas. | 2021 m. | Direktorius,direktoriauspavaduotojas ugdymui | Suorganizuotos ne mažiau kaip 3 paskaitos tėvams.  |
|  | **2 TIKSLAS.** **Modernizuoti** l**auko ir vidaus ugdymo erdves.** |
| 2.1. Pritaikyti erdves patirtiniam ugdymui. | 2.1.1. Sukurti lauko tyrinėjimo erdvę (-es). | II-III ketv. | Direktorius, direktoriaus pavaduotojas ugdymui,ūkio dalies vedėjas | Sukurta mažiausiai viena lauko tyrinėjimo erdvė (tyrinėjimo stalai/centrai, lauko virtuvėlės ir kt.) |
| 2.1.2. Įsirengti lauko terasą.  | II-III ketv. | Direktorius, ūkio dalies vedėjas | Įrengta lauko terasa prie „vaistažolyno“. |
| 2.1.3. Pagaminti naujas smėlio dėžės. | II ketv. | Ūkio dalies vedėjas | Pagamintos (mažiausiai 2) smėlio dėžės. |
| 2.2. Pritaikyti aplinkas vaikams, turintiems dėmesio ir aktyvumo, įvairiapusių raidos bei elgesio ir emocijų sutrikimų. | 2.2.1. Sukurti „Nusiraminimo kampelius“ grupėse. | II-IV ketv. | Direktorius, direktoriaus pavaduotojas ugdymui | „Nusiraminimo kampelių“ įkūrimas mažiausiai 2 grupėse. |
| 2.2.2. Įrengti „Draugystės“ suoliukus darželio kieme. | II-III ketv. | Direktorius, ūkio dalies vedėjas | Įrengti „Draugystės“ suoliukai (mažiausiai 2) darželio kieme. |
| 2.2.3. Įrengti refleksoterapinį (Kneipo) taką. | II-III ketv. | Direktorius, ūkio dalies vedėjas | Įrengtas refleksoterapinis (Kneipo) takas darželio kieme. |
| 2.3. Atnaujinti lauko ir vidaus edukacines erdves. | 2.3.1. Įrengti aptvertą žaidimų erdvę ankstyvojo amžiaus vaikams. | II-III ketv. | Direktorius, ūkio dalies vedėjas | Įrengta žaidimų erdvė „Lopšelinukų kiemelis“. |
| 2.3.2. Vietos lauko žaislams laikyti įrengimas. | II-III ketv. | Ūkio dalies vedėjas | Pagamintos dėžės (bent 2) lauko žaislams laikyti. |
| 2.3.3. Grupių patalpų remontas. | III ketv. | Ūkio dalies vedėjas | Suremontuota bent viena grupė. |
| 2.3.4. Interneto tinklo tvarkymo darbai. | I-II ketv. | Ūkio dalies vedėjas | Atnaujintas interneto ryšys. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_